Petersen
Petersen er eitt norðurlendskt eftirnavn, tað er 6. vanligasta eftirnavnið í Føroyum. Eftirnavnið merkir Sonur Peter. Føroyska mannfólkanavnið er Pætur ella Petur, men av tí at donsk navnalóggáva var galdandi í Føroyum, so er eftirnavnið tað danska Petersen. Um føroysk navnalóggáva var galdandi fyrr, so hevði eftirnavnið Petersen verið Pætursson, Petursson ella Patursson. Fleiri fólk, ið eru ættað úr Kirkjubø, eita ella itu Patursson til eftirnavn, nevnast kunnu t.d. Jóannes Patursson (1866-1946), Súsanna Helena Patursson (1864-1916) og Rói Patursson (føddur 1947). Í 2012 vóru tað 1 278 føroyingar í Føroyum, ið høvdu eftirnavnið Petersen, og 98, ið høvdu eftirnavnið Patursson. Føroya fyrsti kvinnuligi løgmaður var Marita Petersen. Fyrsti kvinnuligi borgarstjórin í Tórshavnar kommunu var Lisbeth L. Petersen.

Kend fólk sum eita Petersen:

Føroyingar 
 Andrias Petersen, politikari
 Anker Eli Petersen, listamaður
 Einar Petersen, rithøvundur
 Fríðrikur Petersen, politikari, yrkjari og próstur
 John Petersen (fótbóltsleikari), landsliðsleikari
 John Petersen (politikari)
 Kári Leivsson (Kári P, fyrr Kári Petersen), sangari og sangskrivari; sálarfrøðingur
 Karolina Petersen, politikari
 Lisbeth L. Petersen, politikari
 Marita Petersen, politikari
 Thorstein Petersen, politikari

Danir 
 Niels Helveg Petersen, politikari

Norðmenn 
 Hans Christian Petersen, politikari

Amerikanarar 
 William Petersen, sjónleikari

Eftirnøvn